Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 1/2000. (I. 7.) SZCSM rendelet módosításáról készült ICSSZEM rendelet-tervezet
Paragraph Index: 362

1/2000. (I. 7.) SZCSM rendelet módosításáról készült ICSSZEM rendelet-tervezet A tervezetet az Ifjúsági, Családügyi, Szociális és Esélyegyenlõségi Minisztérium küldte meg véleményezésre az állampolgári jogok országgyûlési biztosának. Az országgyûlési biztos az elmúlt évek vizsgálatai során azt tapasztalta, hogy a személyes gondoskodást nyújtó intézmények nagy része létszámhiánnyal küzd, mely a mûködésüket, valamint a gondozottak alkotmányos jogait veszélyezteti. Jelenleg is számos intézmény kényszerül személyi és szakmai feltételek hiányában mûködni, mindamellett hogy több esetben tárgyi hiányosságokkal is szembe kell nézniük a régi, korszerûtlen épületekben történõ elhelyezés miatt. Az országgyûlési biztos vizsgálati tapasztalatai azt igazolták, hogy az alkotmányos jogok hatékonyabb érvényesülése érdekében növelni kell a dolgozók körében a megfelelõ szakképzettségûek arányát, a tervezetbõl azonban ennek ellenkezõje volt kiolvasható, hiszen az osztályvezetõ ápolók és mentálhigiénés csoportvezetõk létszámát kívánták nagymértékben csökkenteni. Az országgyûlési biztos rámutatott arra is, hogy az egyes intézményekben a szakemberek létszámának ún. „racionalizálási” (finanszírozási) szempontú csökkentése elõrevetítheti az intézmények mûködésének alapvetõ megváltozását, mely alkotmányos aggályokat is kelthet. Egyúttal a jogalkotó az önkormányzatokat is lehetetlen helyzetbe kényszeríti. Mindezekre figyelemmel az országgyûlési biztos a tervezetet azért nem támogatta, mert álláspontja szerint a szociális szférában tervezett személyi-szakmai létszámcsökkentés az ellátottak több alkotmányos joga sérelmének veszélyét hordozta volna magában, és visszalépést jelentett volna a jelenleg is szükségesnek és indokoltnak tartott fejlesztésekhez képest. A tervezet nem lépett hatályba (Gy/506/2005).

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes